

**Қазақстан Республикасының Мемлекеттiк салық комитетi салық полициясы қызметкерлерi Антының мәтiнiн бекiту туралы**

***Күшін жойған***

Қазақстан Республикасы Үкiметiнiң 1996 жылғы 4 желтоқсандағы N 1481 қаулысы. Күші жойылды - ҚР Үкіметінің 2003.06.02. N 512 қаулысымен.

      "Қазақстан Республикасы Қаржы министрлiгiнiң салық қызметiнiң   
салық полициясында қызмет өткеру туралы ереженi бекiту туралы" Қазақстан Республикасы Үкiметiнiң 1996 жылғы 16 сәуiрдегi N 459 қаулысына сәйкес Қазақстан Республикасының Үкiметi қаулы етедi:   
     Қазақстан Республикасының Мемлекеттiк салық комитетi салық   
полициясы қызметкерлерi Антының қоса берiлiп отырған мәтiнi бекiтiлсiн.

*Қазақстан Республикасының*   
*Премьер-Министрi*

Қазақстан Республикасы           
Үкiметiнiң                  
1996 жылғы 4 желтоқсандағы          
N 1481 қаулысымен               
Бекiтiлген

**Қазақстан Республикасының Мемлекеттiк салық комитетi**   
**салық полициясы қызметкерлерiнiң**   
**АНТЫ**

Мен, Қазақстан Республикасының азаматы\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   
                                      (тегi, аты, әкесiнiң аты)   
салық полициясының органына қызметке кiре отырып, Ант қабылдаймын және салтанатты түрде:   
      Қазақстан халқына және оның заңды сайланған Президентiне адал болуға, Конституцияны және өзiмнiң егемен мемлекетiмнiң заңдарын қастерлеуге:   
      салық полициясы қызметкерiнiң маған жүктелген мiндетiн әдiл және адал орындауға, күшiмдi аямауға, ал егер қажет болса-азаматтар мен мемлекеттiң құқықтарын, бостандықтары мен заңды мүдделерiн қорғау, елдiң экономикалық қуаты мен салық жүйесiн нығайту үшiн жанымды қиюға;   
     Қазақстан Республикасы заңдарының, бұйрықтар мен осы Анттың талаптарын мүлтiксiз басшылыққа алуға, өзiмнiң кәсiби шеберлiгiмдi   
ұдайы көтеруге;   
     мемлекеттiк және қызметтiк құпияларды қатаң сақтауға ант етемiн.   
     Егер мен өзiмнiң осы салтанатты Антымды бұзсам, онда маған заңның ең қатаң жазасы қолданылсын.

     1996 жылғы "\_\_\_\_" \_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   
                                                      (қолы)

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК